b'\n_START_ARTICLE_\nDatum\n_START_PARAGRAPH_\nD\xc3\xa1tum v koledarju je podatek o nekem dnevu ali dogodku glede na sestav koledarja. Datum omogo\xc4\x8da, da se lahko neki dan poistoveti. Ugotovi se lahko, koliko dnevov je minilo med dvema datumoma. Za zgled, 17. februar 2003 je v gregorijanskem koledarju deset dni za 7. februarjem 2003._NEWLINE_Ve\xc4\x8dina koledarjev je sestavljenih iz treh delov: leto, mesec in dan v mesecu. Lahko so tudi drugi deli, kakor je dan v tednu. Leta se po navadi \xc5\xa1teje od dolo\xc4\x8dene za\xc4\x8detne to\xc4\x8dke ali posebnega dogodka, ki se imenuje koledarska doba (era), v\xc4\x8dasih pa epoha._NEWLINE_\xc4\x8ce se datumu odstrani leto, se ga tudi \xc5\xa1teje za datum. Za zgled, 7. februar namesto 7. februar 2003. Tako datum dolo\xc4\x8da dneve letnih praznikov, kakor rojstni dan ali bo\xc5\xbei\xc4\x8d 25. decembra.\n_START_SECTION_\nZapis datuma\n_START_PARAGRAPH_\n9. januar 2018 ali pa 9. 1. 2018. Oba zapisa sta pravilna, presledki pa pravopisno zahtevani. Vodilnih ni\xc4\x8del, kakor 09. 01. 2018, se ne zapisuje. Ime meseca se ne pregiba, torej 9. januarja 2018 ni pravilno, ampak samo 9. januar 2018.'